ᱥᱚᱧᱡᱚᱭ ᱠᱩᱢᱟᱨ

ᱥᱩᱵᱮᱫᱟᱨ ᱢᱮᱡᱚᱨ ᱥᱚᱧᱡᱚᱭ ᱠᱩᱢᱟᱨ ᱯᱤ.ᱵᱤ.ᱥᱤ (ᱡᱟᱱᱟᱢ ᱓ ᱢᱟᱨᱪ ᱑᱙᱗᱖) ᱫᱚ ᱥᱤᱧᱚᱛᱤᱭᱟᱹ ᱯᱷᱟᱹᱫᱽ ᱨᱮ ᱢᱤᱫ ᱡᱩᱱᱤᱭᱚᱨ ᱠᱚᱢᱤᱥᱚᱱ ᱚᱯᱷᱤᱥᱚᱨ ᱠᱟᱱᱟᱭ ᱟᱨ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱯᱷᱟᱹᱫᱽ ᱥᱤᱨᱯᱷᱟᱹ ᱯᱚᱨᱚᱢ ᱵᱤᱨ ᱪᱚᱠᱨᱚ ᱮ ᱧᱟᱢ ᱟᱠᱟᱫᱼᱟ᱾

ᱮᱛᱚᱦᱚᱵ ᱡᱤᱭᱚᱱ
ᱥᱚᱱᱡᱚᱭ ᱠᱩᱢᱟᱨ ᱫᱚ ᱦᱤᱢᱟᱪᱚᱞ ᱯᱨᱚᱫᱮᱥ ᱨᱮᱭᱟᱜ ᱵᱤᱞᱟᱥᱯᱩᱨ ᱦᱚᱱᱚᱛ ᱨᱮᱭᱟᱜ ᱠᱟᱞᱳᱞ ᱵᱟᱠᱟᱭᱤᱱ ᱟᱹᱛᱩ ᱨᱮᱭ ᱡᱟᱱᱟᱢ ᱞᱮᱱᱟ᱾ ᱯᱷᱟᱹᱫᱽ ᱨᱮ ᱥᱮᱞᱮᱫᱚᱜ ᱢᱟᱬᱟᱝ ᱨᱮ ᱱᱩᱭ ᱫᱚ ᱱᱟᱶᱟ ᱫᱤᱞᱞᱤ ᱨᱮ ᱴᱮᱠᱥᱤ ᱰᱨᱟᱭᱵᱟᱨ ᱞᱮᱠᱟᱛᱮ ᱠᱟᱹᱢᱤ ᱠᱟᱱ ᱛᱟᱦᱮᱸᱫ᱾ ᱟᱡᱟᱜ ᱟᱯᱞᱤᱠᱮᱥᱚᱱ ᱫᱚ ᱯᱮ ᱫᱷᱟᱣ ᱵᱟᱹᱛᱤᱞ ᱞᱮᱱᱟ᱾ ᱚᱱᱟ ᱛᱟᱭᱚᱢ ᱩᱱᱤ ᱫᱚ ᱯᱷᱟᱹᱫᱽ ᱨᱮ ᱥᱮᱞᱮᱫᱚᱜ ᱞᱟᱹᱜᱤᱫ ᱮ ᱵᱟᱪᱷᱚᱱ ᱞᱮᱱᱟ᱾

ᱯᱷᱟᱹᱫᱽ ᱡᱤᱭᱚᱱ
᱔ ᱡᱩᱞᱟᱭ ᱑᱙᱙᱙ ᱥᱟᱞᱮ ᱨᱮ, ᱑᱓ ᱟᱱᱟᱜ ᱵᱮᱴᱮᱞᱤᱭᱟᱱ, ᱡᱟᱹᱢᱢᱩ ᱟᱨ ᱠᱟᱥᱢᱤᱨ ᱨᱟᱭᱯᱷᱮᱞᱥ ᱨᱮᱱ ᱥᱚᱦᱮᱫ ᱞᱮᱠᱟᱛᱮ, ᱩᱱᱤ ᱫᱚ ᱠᱟᱨᱜᱤᱞ ᱞᱟᱹᱲᱦᱟᱹᱭ ᱚᱠᱛᱚ ᱨᱮ ᱮᱨᱤᱭᱟ ᱯᱷᱞᱟᱴ ᱴᱚᱯ ᱦᱟᱛᱟᱣ ᱞᱟᱹᱜᱤᱫ ᱢᱤᱫ ᱴᱤᱢ ᱨᱤᱱᱤᱡ ᱢᱩᱬ ᱥᱠᱟᱣᱴ ᱮ ᱛᱟᱦᱮᱸ ᱠᱟᱱᱟ᱾ ᱱᱚᱣᱟ ᱴᱚᱴᱷᱟ ᱫᱚ ᱯᱟᱠᱤᱥᱛᱟᱱᱤ ᱯᱷᱟᱹᱫᱽ ᱠᱚᱣᱟᱜ ᱛᱟᱦᱮᱸ ᱠᱟᱱᱟ᱾ ᱚᱱᱠᱟᱱ ᱚᱠᱛᱚ ᱨᱮ ᱡᱟᱦᱟᱸᱭ ᱠᱚ ᱛᱤᱸᱜᱩ ᱞᱮᱱᱟ, ᱩᱱᱠᱩ ᱫᱚ ᱑᱕᱐ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ ᱢᱤᱫ ᱵᱟᱝᱠᱟᱨ ᱠᱷᱚᱱ ᱢᱤᱥᱤᱱ ᱜᱟᱱ ᱛᱮ ᱠᱚ ᱜᱚᱡ ᱮᱱᱟ᱾

ᱠᱩᱢᱟᱨ ᱫᱚ ᱱᱚᱶᱟ ᱠᱟᱛᱷᱟᱭ ᱵᱩᱡᱷᱟᱹᱣ ᱠᱮᱜᱼᱟ ᱡᱮ ᱱᱚᱶᱟ ᱵᱟᱝᱠᱟᱨ ᱫᱚ ᱮᱨᱤᱭᱟ ᱯᱷᱞᱟᱴ ᱴᱚᱯ ᱨᱮ ᱦᱟᱛᱟᱣ ᱨᱮ ᱟᱹᱰᱤ ᱜᱮ ᱵᱷᱟᱜᱽ ᱦᱟᱛᱟᱣ ᱮᱫᱼᱟ᱾ ᱩᱱᱤ ᱫᱚ ᱢᱤᱫᱴᱟᱹᱝ ᱯᱷᱞᱟᱸᱠ ᱛᱮ ᱥᱤᱢᱟᱹ ᱪᱮᱛᱟᱱ ᱨᱮ ᱦᱮᱡ ᱮᱱᱟ ᱟᱨ ᱚᱴᱚᱢᱮᱴᱤᱠ ᱯᱷᱩᱴ ᱨᱮᱭᱟᱜ ᱦᱩᱞᱥᱟᱹᱭ ᱛᱮ ᱵᱟᱹᱭᱨᱤ ᱵᱟᱝᱠᱟᱨ ᱨᱮ ᱦᱮᱡ ᱮᱱᱟ᱾ ᱱᱩᱭ ᱫᱚ ᱵᱟᱨᱭᱟ ᱜᱩᱞᱤ ᱟᱡᱟᱜ ᱠᱚᱲᱟᱢ ᱟᱨ ᱛᱤ ᱨᱮᱭ ᱧᱟᱢ ᱞᱮᱫ ᱛᱟᱦᱮᱸᱫ᱾ ᱚᱱᱟ ᱛᱮ ᱟᱡᱟᱜ ᱟᱭᱢᱟ ᱢᱟᱭᱟᱢ ᱞᱤᱸᱜᱤᱱ ᱞᱮᱱᱟ᱾

ᱜᱩᱞᱤ ᱛᱮ ᱵᱟᱡᱟᱣ ᱠᱟᱛᱮ ᱦᱚᱸ, ᱩᱱᱤ ᱫᱚ ᱵᱟᱹᱭᱨᱤ ᱵᱟᱝᱠᱟᱨ ᱥᱮᱫ ᱜᱮᱭ ᱞᱟᱦᱟ ᱪᱟᱞᱟᱣ ᱮᱱᱟ᱾ ᱱᱩᱭ ᱫᱚ ᱛᱤᱻᱛᱤ ᱞᱟᱹᱲᱦᱟᱹᱭ ᱨᱮ ᱯᱮᱭᱟ ᱵᱟᱹᱭᱨᱤ ᱮ ᱜᱚᱡ ᱠᱮᱫ ᱠᱚᱣᱥ᱾ ᱛᱟᱭᱚᱢ ᱩᱱᱤ ᱫᱚ ᱢᱤᱫᱴᱮᱱ ᱵᱟᱹᱭᱨᱤ ᱢᱤᱥᱤᱱ ᱜᱚᱱ ᱦᱟᱛᱟᱣ ᱠᱟᱛᱮ ᱟᱨᱢᱤᱫ ᱵᱟᱝᱠᱟᱨ ᱥᱮᱫ ᱜᱩᱞᱤ ᱛᱤᱛᱤᱧ ᱮ ᱞᱟᱜᱟᱣ ᱮᱱᱟ᱾ ᱵᱟᱹᱭᱨᱤ ᱯᱷᱟᱹᱫᱽ ᱠᱚ, ᱟᱹᱰᱤ ᱠᱚ ᱦᱟᱦᱟᱲᱟ ᱞᱮᱱᱟ ᱟᱨ ᱵᱚᱛᱚᱨ ᱛᱮ ᱫᱟᱹᱲ ᱡᱚᱠᱷᱮᱡ ᱩᱱᱤᱭᱟᱜ ᱜᱩᱞᱤ ᱛᱮᱠᱚ ᱜᱚᱡ ᱪᱟᱵᱟ ᱞᱮᱱᱟ᱾ ᱩᱱᱤᱭᱟᱜ ᱠᱟᱹᱨᱫᱷᱟᱹᱱᱤ ᱧᱮᱞ ᱠᱟᱛᱮ ᱯᱞᱟᱴᱩᱱ ᱨᱮᱱ ᱵᱟᱹᱠᱤ ᱯᱷᱟᱹᱫᱽ ᱠᱚ ᱩᱫᱽᱜᱟᱹᱣ ᱧᱟᱢ ᱠᱟᱛᱮ ᱠᱚ ᱞᱟᱦᱟ ᱮᱱᱟ ᱟᱨ ᱮᱨᱤᱭᱟ ᱯᱞᱟᱴ ᱴᱚᱯ ᱠᱚ ᱫᱚᱠᱷᱚᱞ ᱞᱮᱫᱟ᱾

ᱯᱷᱮᱵᱽᱨᱩᱣᱟᱨᱤ ᱒᱐᱒᱒ ᱨᱮ ᱩᱱᱤ ᱫᱚ ᱥᱩᱵᱤᱫᱟᱨ ᱢᱮᱡᱚᱨ ᱨᱮᱝᱠ ᱮ ᱧᱟᱢ ᱞᱮᱫᱼᱟ ᱟᱨ ᱯᱩᱱᱮ ᱥᱩᱨ ᱨᱮ ᱠᱷᱟᱫᱟᱠᱣᱟᱥᱞᱟ ᱨᱮ ᱡᱟᱹᱛᱤᱭᱟᱹᱨᱤ ᱫᱩᱜ ᱫᱟᱨᱟᱢ ᱮᱠᱟᱰᱮᱢᱤ ᱨᱮ ᱯᱚᱥᱴ ᱮ ᱞᱮᱫᱼᱟ᱾‍

ᱯᱚᱨᱚᱢ ᱵᱤᱨ ᱪᱚᱠᱨᱚ
ᱥᱤᱧᱚᱛᱤᱭᱟᱹ ᱯᱷᱟᱹᱫᱽ ᱚᱯᱷᱤᱥᱤᱭᱟᱞ ᱣᱮᱵᱽᱥᱟᱭᱤᱴ ᱨᱮ ᱯᱚᱨᱚᱢ ᱵᱤᱨ ᱪᱚᱠᱨᱚ ᱨᱮᱱᱟᱜ ᱚᱱᱚᱞ ᱱᱚᱝᱠᱟ ᱢᱮᱱᱟᱜᱼᱟ:

ᱥᱤᱨᱯᱷᱟᱹ ᱟᱨ ᱢᱟᱹᱱ
ᱟᱡᱟᱜ ᱠᱮᱨᱤᱭᱚᱨ ᱚᱠᱛᱚ ᱨᱮ, ᱚᱯᱟᱨᱮᱥᱚᱱ ᱵᱤᱡᱚᱭ ᱨᱮ ᱟᱡᱟᱜ ᱮᱱᱮᱢ ᱞᱟᱹᱜᱤᱫ ᱛᱮ ᱩᱱᱤ ᱫᱚ ᱯᱚᱨᱚᱢ ᱵᱤᱨ ᱪᱚᱠᱨᱚ (ᱯᱷᱩᱨᱜᱟᱹᱞ ᱢᱟᱦᱟᱸ ᱑᱙᱙᱙) ᱛᱮ ᱛᱮᱭ ᱢᱟᱹᱱ ᱟᱠᱟᱱᱟ᱾

105x105px105x105px105x105px  105x105px  105x105px105x105px105x105px105x105px100x100px105x105px105x105px105x105px105x105px
Param Vir ChakraWound MedalOperation Vijay StarSpecial Service MedalOperation Vijay MedalSainya Seva MedalHigh Altitude MedalVidesh Seva Medal75th Independence Anniversary Medal50th Independence Anniversary Medal20 Years Long Service Medal9 Years Long Service MedalUNMEE Medal

ᱨᱟᱯᱟᱪᱟᱜ

ᱧᱩᱛᱩᱢᱟᱱ ᱞᱟᱠᱪᱟᱨ ᱠᱚᱨᱮ
ᱠᱩᱢᱟᱨ ᱟᱜ ᱠᱟᱛᱷᱟ ᱥᱟᱶᱛᱮ ᱮᱴᱟᱜ ᱠᱚᱣᱟᱜ ᱠᱟᱛᱷᱟ ᱦᱚᱸ ᱯᱷᱤᱞᱢ ᱮᱞ.ᱳ.ᱥᱤ: ᱠᱟᱨᱜᱤᱞ ᱨᱮ ᱩᱫᱩᱜ ᱥᱚᱫᱚᱨ ᱟᱠᱟᱱᱟ, ᱡᱟᱦᱟᱸ ᱨᱮ ᱩᱱᱤᱭᱟᱜ ᱪᱚᱞᱚᱱ ᱪᱤᱛᱟᱹᱨ ᱫᱚ ᱵᱚᱞᱤᱣᱩᱰ ᱨᱤᱱᱤᱡ ᱧᱩᱛᱩᱢᱟᱱ ᱟᱠᱴᱚᱨ ᱥᱩᱱᱤᱞ ᱥᱮᱴᱴᱤ ᱮ ᱩᱫᱩᱜ ᱥᱚᱫᱚᱨ ᱟᱠᱟᱫᱟ᱾

ᱵᱟᱨᱦᱮ ᱡᱚᱱᱚᱲ

ᱛᱷᱚᱠ: ᱯᱚᱨᱚᱢ ᱵᱤᱨ ᱪᱚᱠᱨᱚ
ᱛᱷᱚᱠ: ᱯᱚᱨᱚᱢ ᱵᱤᱨ ᱪᱚᱠᱨᱚ ᱦᱟᱢᱮᱴᱤᱡ

ᱥᱟᱹᱠᱷᱭᱟᱹᱛ